4 Ha re e-⁠ba teng libokeng kamehla, re bontša hore re ikokobelitse re bile re ikemiselitse ho amohela ho rutoa ke Jehova. Re ba teng Sehopotsong sa lefu la Jesu hobane re nka seboka seo e le sa bohlokoa ’me re lumela hore re tlamehla ho ba teng. Hape, re ba teng hobane re ikokobeletsa taelo ea Jesu e reng: “Le ’ne le etse sena ho nkhopola.” (Bala 1 Bakorinthe 11:​23-26.) Seboka sena se matlafatsa tšepo ea rona bakeng sa bokamoso ’me se re hopotsa kamoo Jehova a re ratang kateng. Leha ho le joalo, Jehova oa tseba hore ha re hloke ho khothatsoa le ho matlafatsoa hanngoe feela selemong. Ke kahoo a hlophisitseng hore ho be le liboka beke le beke, ’me o re khothaletsa ho ba teng ho tsona. Boikokobetso bo re susumelletsa ho mo mamela. Beke le beke re ba le nako ea ho itlhophela ho ba teng libokeng le ea ho ea ho tsona.